ОБЩИНСКИ СЪВЕТ – ДУЛОВО

****

# НАРЕДБА

**№ 27**

за организацията и дейността на клубовете на пенсионерите и лицата с увреждания на територията на община Дулово

*/приета с Решение № 360 по Прот.№ 26/28.11.2017г. на ОС-Дулово/*

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2017 година**

**Раздел I**

**ОБЩИ ПОЛОЖЕНИЯ**

**Чл. 1.** С тази наредба се уреждат организацията и дейността на клубовете на пенсионерите и лицата с увреждания на територията на община Дулово.

**Чл. 2.** Клубовете на пенсионерите и лицата с увреждания се учредяват на териториален принцип в населените места на общината.

**Чл. 3. (1)** Клубовете на пенсионерите и лицата с увреждания имат за цел да съдействат за поддържане на социалните контакти, социалната интеграция и подобряване качеството на живот на възрастните хора и лицата с увреждания.

(2) Клубовете осъществяват следните дейности и мероприятия:

1. социални – срещи и социални контакти на клубните членове; организиране на срещи и консултации с представители на общински и държавни институции, имащи отношение по проблемите на пенсионерите и лицата с увреждания; партньорство с организации извън съответното населено място; проучване и подпомагане на социално слаби лица, намиращи се в затруднено положение и други;

2. здравни – здравна просвета, изнасяне на здравни беседи, здравни консултации и други;

3. културни – честване на национални, църковни и лични празници; организиране на културно-масови прояви; участие в конкурси, фестивали и други форми на художествената самодейност на местно, регионално, национално и наднационално ниво и други.

**Чл. 4.** За изпълнение на своите цели и инициативи клубовете си сътрудничат с: общинската администрация, неправителствени организации, съюзите на пенсионерите и инвалидите в България, държавни и общински органи и др.

**Раздел ІІ**

**ОРГАНИЗАЦИЯ И УПРАВЛЕНИЕ**

**Чл. 5** /1/ Клубовете се регистрират, закриват и преместват с решение на Общински съвет гр. Дулово, съгласно чл.36, ал.5 от ППЗСП по предложение на кмета.

/2/ Клубовете в населените места на община Дулово се откриват при минимум:

1. 25желаещи пенсионери и лица с увреждания в кметство с население до 400 души;
2. 40 желаещи пенсионери и лица с увреждания в кметство с население от 401 до 1000 души;
3. 50 желаещи пенсионери и лица с увреждания в кметство с население над 1 000 души;
4. 60 желаещи пенсионери и лица с увреждания в гр.Дулово.

/3/ В кметствата се допуска разкриването само на един клуб.

/4/ Предложение за разкриване на клубове на пенсионера и лица с увреждания  се внася в Община Дулово със следните документи:

- мотивирано писмено заявление от желаещите;

- копие от протокол за проведено събрание, придружен с подписка;

/5/ След решение на общински съвет, кметът издава заповед за регистриране, закриване и преместване.

/6/ Клубовете са достъпни за всички пенсионери и лица с увреждания от община Дулово, които спазват Правилника за вътрешния ред на съответния клуб.

/7/ Не се допуска членство на едно и също лице в повече от едни пенсионерски клуб.

**Чл. 6** /1/ Помещенията се предоставят на клубовете с решение на Общинския съвет.

/2/ Допуска се ползване на помещенията на клубовете за мероприятия от други обществени организации, регистрирани по националното законодателство с предварителна заявка до председателя на клуба.

/3/ Разходите по поддръжката на клубовете - наеми, осветление, отопление, вода и ремонти са за сметка на общинския бюджет, съобразно утвърдени от кмета на общината лимити за всеки клуб.

**Чл. 7** /1/ Община Дулово подпомага финансово, методически и организационно местните клубове на пенсионера и инвалида, и осъществява контрол по законосъобразното разходване на бюджетните средства.

/2/ Кметът на общината назначава на трудов договор чистач - домакин на всеки клуб, който заяви, че има нужда.

/3/ Задълженията и отговорностите на чистач - домакина на клуба се регламентират от длъжностната характеристика, утвърдена от кмета на общината и съобразена с дейностите, заложени в Правилника за вътрешния ред на съответния клуб.

**Чл.8.** Клубовете организират и провеждат дейности и мероприятия със \социален, здравен, културен и друг характер, според възможностите на всеки клуб, които съдействат за постигане и поддържане на пълноценно социално включване и социална интеграция на пенсионерите и лицата с увреждания.

**Чл.9.** Забранява се в помещенията на клубовете да се употребяват алкохол, цигари и да се организират хазартни игри и други дейности забранени със закон.

**Чл.10**. Забранява се безвъзмездно или възмездно предоставяне на клубните помещения на трети лица без решение на общински съвет.

**Чл. 11.** Органи на управление на клубовете са Общото събрание, Клубният и Контролният съвет.

**Чл.** **12**. /1/ Общото събрание се състои от всички пенсионери, или лица с увреждания, членуващи в клуба. Свиква се най -малко веднъж в годината и се счита за редовно, ако са присъствали 50% плюс един от членовете на клуба. Решенията му са валидни при обикновено мнозинство от присъстващите членове на клуба.

/2/ Общото събрание на клуба избира клубен съвет в състав от 3 до 9 души - председател, зам.- председател, касиер и членове, както и контролен съвет от трима души - председател и двама членове.

/3/ Общото събрание приема правилник за вътрешния ред, обсъжда и приема отчетния доклад на клубния и контролния съвет, приема програма за дейността на клуба, определя източниците и размера на нейното финансиране.

**Чл. 13**. (1) Клубният съвет организира и ръководи дейността на клуба;

-изработва правилник за вътрешния ред;

-изготвя и представя на общото събрание годишен отчет за дейността

на клуба;

-предлага проектопрограма за дейността на клуба и разпределението на средствата по мероприятия;

-прави предложение за утвърждаване от общото събрание на план-сметка за разход на средствата на клуба;

-поддържа връзка с общинска администрация, кметовете на кметства и кметски наместници, с Дирекция „Социално подпомагане” гр.Дулово, с неправителствени организации, държавни и общински органи и др.

(2) Клубният съвет приема програма за дейността на клуба, която се представя за сведение в Община Дулово в срок до 30 ноември на предходната година.

(3) Председателят на клубния съвет представлява клуба в отношенията с общинската администрация и други учреждения, организации и лица.

**Чл.14**. Контролният съвет упражнява контрол за целесъобразното и законосъобразно разходване на средствата и контролира опазването на имущество в клуба.

**Чл.15**. Членовете на Клуба  са длъжни:

-да спазват хигиената в клуба;

-да полагат грижи за стопанисване на помещенията и имуществото;

-да спазват реда и дисциплината, съгласно изискванията на Правилника за вътрешния ред.

**Раздел ІІІ**

**ФИНАНСИРАНЕ**

**Чл. 16**. Източници на финансиране на клубовете са:

-бюджетни средства, в рамките на гласувания бюджет за издръжка на клубовете на пенсионера и лица с увреждания;

-доброволни вноски, членски внос по решение на Общото събрание на клуба;

-дарения, спонсорство;

-други, разрешени от закона

**Чл. 17.** Паричните вноски в клубовете се събират от касиера на клуба срещу разходо-оправдателен документ и се разходват съобразно решение на Клубния съвет.

**Чл. 18.** В клубовете се води следната задължителна документация:

-приходно -разходна книга;

-инвентарна книга за имуществото;

-протоколни книги за отразяване решенията на Клубния и Контролния съвет.

**Чл.19**.(1) Забранява се събиране на наем при ползване на помещението на клуба от пенсионери и инвалиди за лични тържества.

**Раздел ІV**

**ЗАКЛЮЧИТЕЛНИ РАЗПОРЕДБИ**

§ 1. Настоящата Наредба е приета с Решение № 360 по Протокол № 26/28.11.2017г. от заседание Общински съвет - Дулово и влиза в сила от датата на публикуването й.

§2. Спазването на Наредбата за дейността и организацията на клубовете на пенсионерите и лица с увреждания  е задължително за всички клубове на територията на община Дулово.

§ 3. Контролът относно дейността на  клубовете на пенсионерите и лицата с увреждания се осъществява от Дирекция „Финанси” и Сектор „Хуманитарни дейности” при Община Дулово.